Mosaiikklaas

**Mosaiikklaas** on klaasanum või -ese, mis on kokku sulatatud eelnevalt ette valmistatud, näiteks mustriks või kujundiks laotud väikestest klaasitükkidest või -kiududest. Tehnikat kasutatakse mosaiikvarraste või muude mosaiikosade valmistamiseks ja nende edasiseks töötlemiseks, näiteks helmeste, inkrustatsioonide, anumate ja muude esemete valmistamiseks.

## Sõnavara
### ''Murrine''
Mosaiikklaasitehnika esimene etapp on mosaiikklaasvarda valmistamine. Nimetus igasugustele mosaiikvarda lõikudele, mida kasutatakse mosaiikklaasitehnikas, on erinevates kirjapiltides *murrine* või *murrhine* (ainsus on *murrina*). Termin pärineb 19. sajandi Veneetsiast (Murano meistrid nimetasid Rooma mosaiikvaagnate väga häid reproduktsioone, mida nad hakkasid valmistama 1870. aastatel, *vetri murrini*) ja tänapäeval kasutatakse sõna *murrine* kaubanduses pooltoodetena ringlevate mosaiikvardalõikude nimetusena.

### ''Millefiori''

Lille- või mõne sarnase radiaalse motiiviga mosaiikvardadetaile kasutatakse *[[millefiori]]*-klaasi valmistamisel. Mõnikord kasutatakse kogu mosaiikklaasitehnika kohta sõna "millefiori". See termin pärineb tegelikult 15. sajandi Veneetsiast ja sõna *millefiori*-klaas kasutamist antiikmaterjali kontekstis mosaiikklaasi sünonüümina peavad klaasikunstnikud ebatäpseks ja desorienteerivaks.

## Ajalugu
Mosaiikklaas kuulub puhumiseelsete klaasitehnikate hulka. Vanimad mosaiikklaasi näited pärinevad Mesopotaamiast ja Egiptusest umbes 15. sajandist eKr. Seejärel võeti see tehnika pärast sajanditepikkust pausi uuesti kasutusele nii hellenistlikus kui Rooma ühiskonnas. Väga kõrge taseme saavutas mosaiikklaasi valmistamine Roomas ajavahemikus 30. aastaist eKr kuni 50. aastateni. Hellenistlik ja rooma mosaiikklaas oli omakorda inspiratsiooniallikaks järgnevate perioodide klaasimeistritele. Pärast puhumistehnika leiutamist avastati sajandeid varjus olnud mosaiiktehnika taas islami kunstis eelkõige Lähis-Ida maades 8.–9. sajandil ja pärast katkestust uuesti 15. sajandi Veneetsias. Pärast 16. sajandit vajus mosaiikklaasi tehnika uuesti unustusse ja selle taasilmumine toimus 19. sajandi keskel Veneetsias, kust see levis üle Euroopa ja on tänapäeval kujunenud paljude klaasikunstnike väljendusvahendiks kogu maailmas.

## Pildid
### Vanaaeg ja keskaeg

British Museum Roman Empire 18022019 Dish of mosaic glass with a blue red and white chequerboard design 5911.jpg|Rooma keisririigis ajaarvamise vahetuse paiku valmistatud mosaiikklaasist taldrik
Mosaic glass bowl fragment MET DP145724.jpg|Rooma mosaiikklaasanuma tükk 1. sajandist
Glass mosaic bead MET sf19829713.jpg|Lillemustriga Rooma mosaiikklaashelmes Aleksandriast Egiptusest
Roman mount, inlaid with enamel and millefiori (FindID 458205).jpg|Vasesulamist Rooma kaunistusnaast mosaiikklaasemailiga, 1.–3. sajandist
Sutton.Hoo.ShoulderClasp2.RobRoy.jpg|Rooma mosaiikemaili kasutamine kärgemailis või oterdisena, anglosaksi õlapannal Sutton Hoo laevkalmest 6.–7. sajandist
Glass Tile Fragments MET DP347861.jpg|Mosaiikklaasplaatide tükid, tehtud 9. sajandil islamimaades
British Museum The Islamic world Millefiori glass Probably Iraq 21022019 7604.jpg|Klaasese, valmistatud 800.–900. aastatel Iraagis


### Renessanss ja barokk

Chevron beads. Ghana.jpg|Üksikust *murrina*st lõigatud Veneetsia ševroonhelmed, 16. sajand
Fragment MET ES462.jpg|*Millefiori*-klaasist kannu või kruusi tükk 16. sajandist
Beads, trade (AM 1989.235-8).jpg|Vahetuskaubanduse jaoks Aafrikaga toodetud *millefiori*-helmed 16. ja 17. sajandist


### Hilisemad

Roman millifiori.jpg|Veneetsia *millefiori*-helmes 19. sajandist
Millefiorivase.jpg|1872. aastal valmistatud *millefiori*-tehnikas klaasvaas
FratelliToso1.jpg|1900. aasta paiku Muranos valmistatud klaasvaas, Fratelli Toso
Millefiori beads, 1920s.JPG|*Millefiori*-helmed 1920. aastatest
Blue Murrine Vase by Eli Crystal.jpg|Eli Crystali mosaiikklaasvaas, 20. sajand
MurrineVesselDanteMarioni.jpg|Ameerika kunstniku Dante Marioni loodud suur mosaiikklaasvaas, 20. sajand
Piatti in vetro murrino.JPG|Mosaiikklaasist taldrikud


## Viited

## Välislingid
* E. Käsper-Lennuk. Mosaiikklaas. Magistritöö. Tallinn, 2003
* Millefiori Mosaic Glass. - Millefiori Art Supply